Diari Oficial de la Generalitat Valenciana


Sumari del DOGV 4258, del 28-05-2002 (2002/5537)

Informació pública del programa per al desenvolupament d'una actuació integrada a Dénia, als sectors Ronda Perimetral i Torrequemada i a l'illa contigua que recau al carrer de Campotorres, del Pla General d'Ordenació Urbana de Dénia.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5537


Organisme emissor
:   València Urbana, SA

Tipus de document
:   Anunci

Informació pública del programa per al desenvolupament d'una actuació integrada a Dénia, als sectors Ronda Perimetral i Torrequemada i a l'illa contigua que recau al carrer de Campotorres, del Pla General d'Ordenació Urbana de Dénia. [2002/Q5537]
  
Valencia Urbana, SA, promou un programa per al desenvolupament d'una actuació integrada a Dénia als sectors Ronda Perimetral i Torrequemada i a l'illa contigua que recau al carrer de Campotorres del Pla General d'Ordenació Urbana de Dénia.
  
En data 9 de maig de 2002, mitjançant instància, complementada per una altra de data 14 de maig, s'ha presentat davant l'Ajuntament de Dénia alternativa tècnica de programa d'actuació integrada comprensiva dels següents documents: memòria de presentació del programa, pla de reforma interior, projecte d'urbanització del sector i document d'homologació. La documentació que comprén l'alternativa, que consta a les dependències municipals, es titula «Programa d'actuació integrada del sector Ronda Perimetral del Pla General d'Ordenació Urbana de Dénia», i ha sigut també protocol·litzada mitjançant acta notarial de 8 de maig de 2002, complementada per una altra de 14 de maig, autoritzades pel notari Secundino José García-Cueco Mascarós, amb oficina en Dénia, Marqués del Campo, 27, 1r.
  
Durant 20 dies hàbils comptats des de la publicació d'este anunci en el Diari Oficial de la Generalitat Valenciana, qualsevol persona té dret a consultar els referits projectes, ja siga a les dependències municipals o en l'esmentada notaria, en la qual se'n podrà obtindre una còpia de l'acta de protocol·lització durant l'horari de 09.00 a 14.00 hores, de dilluns a divendres.
  
Així mateix, en l'esmentat termini de 20 dies hàbils es podran presentar davant de l'ajuntament al·legacions i alternatives tècniques en competència amb l'originàriament formulada i, després de la seua conclusió, podran també, durant cinc dies hàbils, presentar-se proposicions juridicoeconòmiques en competència amb la que va donar origen al procediment. Després de l'obertura de pliques hi haurà un altre termini de 10 dies per a formular al·legacions.
  
Cosa que es fa pública per al coneixement general i en compliment del que disposen els articles 46 i 48 de la vigent Llei 6/1994, de 15 de novembre, de la Generalitat Valenciana, Reguladora de l'Activitat Urbanística de la Generalitat Valenciana.